CELEX: C2006/224/75
Language: hu
Date: 2006-09-16 00:00:00
Title: T-323/03. sz. ügy: Az Elsőfokú Bíróság 2006. július 10-i ítélete – La Baronia de Turis kontra OHIM – Baron Philippe de Rothschild (LA BARONNIE) ( Közösségi védjegy – Felszólalási eljárás – LA BARONNIE közösségi szóvédjegy bejelentése – BARONIA korábbi nemzeti szóvédjegy – A korábbi védjegy használatának igazolása – Első ízben a fellebbezési tanács előtt bemutatott bizonyítékok – Elfogadhatóság – A fellebbezési tanácsok által végzett vizsgálat terjedelme – A 40/94/EK rendelet 62. és 74. cikke )

16.9.2006   
            
            
               HU
            
            
               Az Európai Unió Hivatalos Lapja
            
            
               C 224/35
            
         Az Elsőfokú Bíróság 2006. július 10-i ítélete – La Baronia de Turis kontra OHIM – Baron Philippe de Rothschild (LA BARONNIE)
   (T-323/03. sz. ügy) (1)
   
   („Közösségi védjegy - Felszólalási eljárás - LA BARONNIE közösségi szóvédjegy bejelentése - BARONIA korábbi nemzeti szóvédjegy - A korábbi védjegy használatának igazolása - Első ízben a fellebbezési tanács előtt bemutatott bizonyítékok - Elfogadhatóság - A fellebbezési tanácsok által végzett vizsgálat terjedelme - A 40/94/EK rendelet 62. és 74. cikke”)
   (2006/C 224/75)
   Az eljárás nyelve: francia
   Felek
   
      Felperes: La Baronia de Turis, Cooperativa Valenciana (Turis, Spanyolország) (képviselő: J. Carreño Moreno ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselők: S. Petrequin és A. Folliard-Monguiral meghatalmazottak)
   
      A másik fél az OHIM fellebbezési tanácsa előtti eljárásban, beavatkozó az Elsőfokú Bíróság előtti eljárásban: Baron Philippe de Rothschild SA (Pauillac, Franciaország) (képviselő: K. Manhaeve ügyvéd)
   Az ügy tárgya
   A Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának a Baronia de Turis, Cooperativa Valenciana és a Baron Philippe de Rothschild SA közötti felszólalási eljárásra vonatkozó, 2003. július 9-i R 57/2003-2. sz ügyben hozott határozatával szemben benyújtott kereset
   Az ítélet rendelkező része
   
               1)
            
            
               A Belső Piaci Harmonizációs Hivatal (védjegyek és formatervezési minták) (OHIM) második fellebbezési tanácsának 2003. július 9-i R 57/2003-2. sz. ügyben hozott határozatát hatályon kívül helyezi.
            
         
               2)
            
            
               A La Baronia de Turis, Cooperativa Valenciana felperes közösségi védjegy lajtromozásának elutasítására irányuló kérelmét mint elfogadhatatlant elutasítja.
            
         
               3)
            
            
               A Baron Philippe de Rothschild SA beavatkozónak a felszólalás elfogadhatatlannak nyilvánítására irányuló kérelmét, amennyiben azt a közösségi védjegyről szóló, 1993. december 20-i 40/94/EK tanácsi rendelet 8. cikkének (4) bekezdésére alapítja, elutasítja.
            
         
               4)
            
            
               A keresetet ezt meghaladó részében elutasítja.
            
         
      (1)  HL C 275., 2003.11.15.